To voksne, en fireåring og en toåring bodde tre uker i leiligheten til Tomas på Bryn mens vi ventet på overtakelse av ny bolig. Perfekt leilighet for familie, alt av utstyr man trenger uten for mange personlig eigendeler som barna potensielt kan ødelegge. Rent og ryddig, god plass og uten sjenerende støy fra verken naboer eller trafikk.
Tomas var perfekt vert, med raske svar på alle spørsmål og veldig behjelpelig. Beliggenheten er god med lett tilgang til T-bane og buss, og et steinkast unna Østensjøvannet. Easy living med heis og parkering i bygget og kjøpesenter rett ved.